Musk: Dís hoekom die vensters versplinter het | Netwerk24
Musk: Dís hoekom die vensters versplinter het
26 November 2019 08:25
Elon Musk, uitvoerende hoof van Tesla, het ’n baie eenvoudige rede gegee vir waarom die vensters van sy elektriese bakkie versplinter het.
’n Hou met ’n voorhamer op die deur kort voordat ’n metaalbal teen die bakkie se vensters gegooi is, was volgens hom die sondaar.
Musk sê in ’n antwoord op ’n twiet “die impak van die voorhamer op die deur het die onderkant van die glas gekraak. Dit is hoekom die staalbal nie afgebons het nie. Moes eers die staalbal teen die venster gedoen het, en dan die voorhamer teen die deur. Volgende keer.”
Musk het behoorlik op sosiale media deurgeloop nadat hy met die bekendstelling van die bakkie baie gespog het oor hoe sterk dit is.
Hy het hom toe genooi om ’n ander ruit te probeer. Dié ruit het net soos die vorige een ook versplinter. Die bal het wel nie deur die ruite heeltemal laat breek nie.
Volgens Musk het Tesla reeds meer as 200 000 bestellings vir die bakkie gekry.
Hy sê daar sal ’n plan gemaak word om te verseker dat die vensters nie in die toekoms so maklik sal kan versplinter nie.
Musk se verduideliking oor hoekom die vensters gebreek het.Foto: Twitter